
Projektas



LIETUVOS RESPUBLIKOS

CIVILINIO PROCESO KODEKSO 31 IR 104 STRAIPSNIŲ PAPILDYMO

ĮSTATYMAS

1999 m.                       d. Nr. 
Vilnius


(Žin.,1964, Nr. 19-139; 1991, Nr. 33-891; 1994, Nr. 51-949; 1994, Nr.93-1809; 1995, Nr. 55-1353; 1996, Nr. 67-1606; 1997, Nr. 118-3044; 1998, Nr. 112-3106)

 straipsnis. 
Papildyti Kodekso 31 straipsnį nauja 2 dalimi, buvusią 2 dalį laikyti 3 dalimi ir visą straipsnį išdėstyti taip:
“ straipsnis. 
Dalyvaujantys byloje asmenys turi teisę susipažinti su bylos medžiaga, išsirašyti iš jos išrašus, pasidaryti nuorašus, pareikšti nušalinimus, teikti įrodymus, dalyvauti įrodymų tyrime, duoti klausimus kitiems dalyvaujantiems byloje asmenims, liudytojams ir ekspertams, pareikšti prašymus, duoti teismui paaiškinimus žodžiu ir raštu, teikti savo argumentus ir samprotavimus  visais teisminio nagrinėjimo eigoje kylančiais klausimais, prieštarauti kitų dalyvaujančių byloje asmenų prašymams, argumentams ir samprotavimams, gauti teismo sprendimų, nutarčių ar nutarimų, kuriais išsprendžiama byla, nuorašus, apskųsti teismo sprendimus  bei nutartis ir naudotis kitoms procesinėms teisėmis, kuriais jiems suteikia šis kodeksas.
Dalyvaujantys byloje asmenys, sumokėję šio kodekso 104 straipsnyje nustatytą žyminį mokestį, turi teisę gauti bylos medžiagos ar jos dalies kopiją. Kopija, išskyrus Civilinio proceso kodekso numatytus atvejus, nelaikoma bylos dalimi, oficialiu dokumentu ar nuorašu.
Dalyvaujantys byloje asmenys privalo jiems priklausančiomis procesinėmis teisėmis naudotis sąžiningai.”


 straipsnis. 
Papildyti Kodekso 104 straipsnį 7 dalimi:
“Už bylos medžiagos ar jos dalies kopijavimą imamas 10 litų, o už kiekvieno lapo kopiją - 1 lito žyminis mokestis.”

